stanford-oval/wikipedia huggingface dataset:
Birgitta Stenberg
Ura

Stenberg syntyi Tukholmassa mutta kasvoi Visbyn kaupungissa Gotlannin saarella. Hän matkusteli jo nuoresta lähtien eri puolilla Etelä- ja Keski-Eurooppaa ja asui 1940–1950-luvun vaihteessa myös Pariisissa. Ruotsiin palattuaan Stenberg julkaisi esikoisromaaninsa Mikael och Poeten vuonna 1956. Hän kirjoitti urallaan myös viisi omaelämäkerrallista romaania, joista tunnetuin on 1983 ilmestynyt Apelsinmannen. Se käsittelee Stenbergin esikoisromaanin tavoin muun muassa 1950-luvun alkuvuosien Kejneskandaalia, jossa tukholmalainen pappi syytti tunnettuja poliitikkoja sekaantumisesta homoprostituoituja välittävään liigaan. Uutta yleisöä Stenberg sai 1990-luvulla, kun hän loi Billy-lastenkirjasarjan (suom. Perttu), jota julkaistiin kaikkiaan 15 kirjan verran. Kuvituksen teoksiin laati virolaissyntyinen taiteilija Mati Lepp.
1950-luvulla Stenberg työskenteli CIA:n rahoittaman antikommunistisen Congress for Cultural Freedom -kulttuurijärjestön Ruotsin-osaston julkaiseman Kulturkontakt-lehden päätoimittajana. Hän oli toimittajana ja kolumnistina myös anarkosyndikalistisen SAC-ammattiliiton Arbetaren-lehdessä. Lisäksi Stenberg kirjoitti vuosikymmenten aikana lukuisia teatteri-, elokuva- ja kuunnelmakäsikirjoituksia.
Yksityiselämä

Stenberg on omaelämäkerroissaan kertonut avoimesti muun muassa 1960-luvun amfetamiininkäytöstään. Hänet tunnettiin myöhemmin avoimen huumepolitiikan ja joidenkin huumausaineiden laillistamisen kannattajana. Stenberg oli biseksuaali. Hänen ensimmäinen aviopuolisonsa oli vuodesta 1974 lähtien Håkan Lagergren, joka kuoli 1991. 2000-luvun alussa Stenberg kertoi elävänsä suhteessa naimisissa olevan parin kanssa. Vuonna 2013 hän solmi avioliiton itseään 21 vuotta nuoremman Kerstin Bjärkstedtin kanssa.
Stenbergin elämästä kertova dokumenttielokuva Alla vilda tuli ensi-iltaan 2012. Hän kuoli kotonaan maksasyöpään 82-vuotiaana elokuussa 2014.
Teoksia > Omaelämakerrat

Kärlek i Europa (1981)
Apelsinmannen (1983)
Spanska Trappan (1987)
Alla Vilda (2004)
Eldar och is (2010)
Teoksia > Romaaneja

Mikael och Poeten (1956)
Vit av natten (1958)
Kenties (1961, suomennos Eino Kauppala 1964)
Våldgästen (1963)
De frånvända (1964)
Raportti pilvestä (1969, suomennos Eino Kauppala 1970)
Raskenstam (1983)
Tusenbröderna (1990)
Detta med Doris (1991)
Arabesk (1994)
Allt möjligt om bin (2005)
Fritt förfall (2006)
Teoksia > Novelli- ja runokokoelmia

Skurkar (1973)
Glatta livet (1984)
Det skuddade stoftet (1985)
Mannen i havet (1991)
Pagodernas drottning (1996)
Erotiska noveller (1998)
Syster Linda (2013)
Teoksia > Perttu-lastenkirjat

Kanien arvoitus (1988)
Pertun vihellyspilli (1989)
Perttu lähtee maalle (1990)
Perttu ja merihirviö (1994)
Pertun syntymäpäivä (1998)
Perttu ja mummi (2000)
Perttu ja possut (2001)
Pertun ja Lotan karkumatka (2002)
Perttu saa vieraita (2003)
Perttua harmittaa (2006)
Perttu ja salaperäinen kissa (2007)
Perttu ja pallo (2009)
Perttu sairaalassa (2011)
Aiheesta muualla

Birgitta Stenbergin kotisivut (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Ranska  BnF data  Saksa  Belgia  Yhdysvallat  Ruotsi  Alankomaat  Puola 
Taiteenala:  KulturNav  RKD Artists 
Henkilöt:  Elonet  Yle 
Muut:  IdRef
Presidente Hayes

Departementti Paraguayn kartalla
Presidente Hayes on Paraguayn departementti. Sen pinta-ala on 72 907 neliökilometriä. Vuonna 2010 asukkaita oli 103 400. Departementin pääkaupunki on Villa Hayes.
Departementti sijaitsee chacon alueella ja keskittyy karjankasvatukseen.
Aiheesta muualla

Kuvia tai muita tiedostoja aiheesta Presidente Hayes Wikimedia Commonsissa
| n k Paraguayn departementit |
| --- | --- |
 Alto Paraguay  Alto Paraná  Amambay  Boquerón  Caaguazú  Caazapá  Canindeyú  Central  Concepción  Cordillera  Distrito Capital  Guairá  Itapúa  Misiones  Ñeembucú  Paraguarí  Presidente Hayes  San Pedro
Eleganssimato

| Eleganssimato |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Sukkulamadot Nematoda
Luokka::  Chromadorea
Lahko::  Rhabditida
Heimo::  Rhabditidae
Suku::  Caenorhabditis
Laji::  elegans
Kaksiosainen nimi
 Caenorhabditis elegans  (Maupas, 1900) 
Katso myös
   Eleganssimato Wikispeciesissä   Eleganssimato Commonsissa 
Infobox OKNimi-testi OK: 
Mateleva C. elegans hermafrodiittimato.
Eleganssimato (Caenorhabditis elegans) on maaperässä elävä sukkulamatolaji, joka tunnetaan keskeisenä kehitysbiologian ja genetiikan malliorganismina. Aikuinen hermafrodiitti eleganssimato on noin millimetrin pituinen ja koostuu 959 solusta. Eleganssimato oli ensimmäinen monisoluinen eliö, jonka genomi sekvensoitiin kokonaan, vuonna 1998.
Tutkimus

Eleganssimatoon liittyvistä tutkimuksista on myönnetty Nobel-palkinto kolme kertaa: fysiologian ja lääketieteen palkinto vuosina 2002 ja 2006 sekä Nobelin kemianpalkinto vuonna 2008.
Aiheesta muualla

wormbase.org – C. elegansin genomi (englanniksi)
wormatlas.org – tietokanta C. elegansin anatomiasta (englanniksi)
| --- | --- |
Taksonitunnisteet:  Wikidata: Q91703  Wikispecies: Caenorhabditis elegans  BioLib: 88399  BOLD: 27260  CoL: 87THG  EoL: 403869  EPPO: CAEOEL  EUNIS: 247866  Fauna Europaea: 224245  Fauna Europaea (new): 6dd1ded7-802e-4779-877e-e20eafcada89  GBIF: 2283683  iNaturalist: 372486  IRMNG: 10955681  ITIS: 63332  NBN: NHMSYS0000068531  NCBI: 6239  Open Tree of Life: 395048  Taxonomicon: 13102  WoRMS: 583290 
Hermafrodiitin eleganssimadon pitkittäisleikkaus
Store Hellstugutinden

Store Hellstugutinden vuonna 1983.
| --- | --- |
Sijainti:  Opplandin lääni, Norja
Vuoristo:  Skandit
Korkeus merenpinnasta:  2 346 m
Prominenssi:  390  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Store Hellstugutinden on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2 346 metriä.
Kirjallisuutta

Helgesen, Morten & Helgesen, Julia 2013: Norges Fjelltopper over 2000 meter. - Glittertind Forlag AS. Skrautvål. ISBN 978-82-997013-7-2
Joonas Kolkka

| Henkilötiedot |
| --- | --- | --- | --- |
Syntymäaika: 28. syyskuuta 1974 (ikä 50)
Syntymäpaikka: Lahti, Suomi
Pelipaikka: laitahyökkääjä
Pituus: 174 cm
Lempinimi: Jode
Junioriseurat
1985–1991: Reipas
Seurat
| Vuodet | Seura | O | (M) |
| 1991–1993 | Reipas | 34 | (19) |
| 1994–1995 | MyPa | 43 | (17) |
| 1996–1998 | Willem II | 68 | (16) |
| 1998–2001 | PSV | 78 | (10) |
| 2001–2003 | Panathinaikos | 45 | (3) |
| 2003–2004 | Borussia Mönchengladbach | 28 | (2) |
| 2004–2005 | Crystal Palace | 26 | (3) |
| 2005–2006 | ADO Den Haag | 31 | (8) |
| 2006–2007 | Feyenoord | 22 | (3) |
| 2007–2011 | NAC Breda | 113 | (8) |
| 2011–2012 | Willem II | 13 | (1) |
| 2012 | Texas Dutch Lions | 15 | (2) |
| Yhteensä | Yhteensä | 516 | (92) |
Maajoukkue
| 1990 | Suomi U15 | 4 | (0) |
| 1991 | Suomi U16 | 1 | (0) |
| 1992 | Suomi U17 | 5 | (0) |
| 1993 | Suomi U18 | 5 | (0) |
| 1994–1995 | Suomi U21 | 9 | (5) |
| 1994–2010 | Suomi | 98 | (11) |
 Seurajoukkueuran tilastot kattavat vain kansalliset sarjat.
Joonas Einari Kolkka (s. 28. syyskuuta 1974 Lahti) on entinen suomalainen jalkapalloilija. Hän pelasi yleensä joko keskikentän laidalla tai laitahyökkääjänä, useimmiten vasemmalla laidalla.
Seurajoukkueura

Kolkka on Lahden Reippaan kasvatti. Nuorena poikana hän voitti SM-taitokilpailun neljänä vuonna. Hän pelasi ensi kerran Reippaan edustusjoukkueessa Veikkausliigassa 16-vuotiaana vuonna 1991. Vuonna 1994 Kolkka siirtyi Myllykosken Palloon, jonka riveissä hän pelasi kaksi kautta ja saavutti yhden Suomen Cupin voiton.
Vuonna 1995 Kolkka siirtyi Hollantiin Willem II:n joukkueeseen. Willemistä hän siirtyi kolmen kauden jälkeen Hollannin suurseuraan PSV Eindhoveniin. Kolkka voitti PSV:n riveissä kaksi Hollannin mestaruutta. Pelattuaan kolme kautta PSV:ssä hän edusti seuraavat kaksi kautta kreikkalaista Panathinaikosia. Tämän jälkeen Kolkka edusti yhden kauden saksalaista Borussia Mönchengladbachia ja yhden kauden englantilaista Crystal Palacea. Vuonna 2005 Kolkka palasi Hollantiin ADO Den Haagin joukkueeseen ja pelasi seuran riveissä hyvän kauden. Kesällä 2006 hän teki sopimuksen Hollannin suurseuroihin lukeutuvan Feyenoordin kanssa. Feyenoordissa Kolkka pelasi yhden kauden, minkä jälkeen hän siirtyi saman maan NAC Bredaan, jonka kanssa teki kahden vuoden sopimuksen . Syksyllä  2011 hän siirtyi Hollannin liigasta pudonneeseen Willem II:een.
Kolkka siirtyi keväällä 2012 yhdysvaltalaisen USL Premier Development League -sarjan Texas Dutch Lionsiin.
Maajoukkueura

Ensimmäisen A-maaottelunsa Kolkka pelasi 26. lokakuuta 1994 Viroa vastaan. Hän teki samassa ottelussa myös ensimmäisen A-maaottelumaalinsa. Kolkka edusti Suomea sekä neljissä EM-kisojen että MM-kisojen karsinnoissa. Hän oli pitkään yksi Suomen avainpelaajista hyökkäyspäässä.
Saavutukset

Suomen Cupin voitto 1995
Alankomaiden mestaruus 2000, 2001
Aiheesta muualla

Profiili Suomen Palloliiton sivuilla (Arkistoitu – Internet Archive)
Profiili Feyenoordin sivuilla (Arkistoitu – Internet Archive) (englanniksi)
Profiili FootballDatabase-tietokannassa (englanniksi)
Marika Stiernstedt

| Marika Stiernstedt |
| --- | --- |
 Marika Stiernstedt
Henkilötiedot
Syntynyt: 12. tammikuuta 1875 Tukholma, Ruotsi
Kuollut: 25. lokakuuta 1954 (79 vuotta) Tukholma, Ruotsi
Ammatti:  kirjailija
Kirjailija
Salanimi: Mark Stern
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Marika Alexandra Sofia Stiernstedt (12. tammikuuta 1875 Tukholma, Ruotsi – 25. lokakuuta 1954 Tukholma, Ruotsi) oli ruotsalainen kirjailija. Hän kuvaa teoksissaan tarkasti yläluokkaisia ihmisiä. Hän kirjoitti myös tyttökirjoja. Toisen maailmansodan aikaiset teokset edustavat aiempaa radikaalimpaa näkemystä.
Stiernstedt oli poliittisilta näkemyksiltään sosiaalidemokraatti, kunnes siirtyi antifasismin vaikutuksesta toisen maailmansodan aikana kommunistiksi.
Stiernstedtin puoliso oli vuosina 1909–1938 kirjailija Ludvig Nordström. Tätä ennen hän oli ollut 1900–1906 naimisissa Carl Cederströmin kanssa.
Suomennetut teokset

Mitä Venäjällä näin: matkavaikutelmani SSSR:stä syksyllä 1934 (Ryskt: en resa på egen hand hösten 1934), suom. Tauno Nuotio, Porvoo, WSOY 1935
Sirpale kuvastaa (Spegling i en skärva), suom. Sirkka Rapola ja Kyllikki Kovero, Helsinki: Otava 1939 Sarja: Nykyajan valioromaaneja, 6
Atentaatti Pariisissa, romaani (Attentat i Paris), suom. Meri Mäntylä, Jyväskylä: Gummerus 1944
Intiaanikesä 39, romaani (Indiansommar 39), suom. Tellervo Laurila, Turku: Aura 1945
Ullabella (Ullabella), suom. Esteri Paalanen, Porvoo: WSOY 1956 Sarja: Vihreä kirjasto, 16 (Lyhennetty laitos, jossa on seurattu tekijän omaa supistelmaa)
Neiti Liwin (Fröken Liwin, 1925), suom. Porvoo: WSOY 1927
Suomennetut teokset > Suomennettuja runoja

Neiti itse (Fröken Sälv), suom. Kirsi Kunnas, teoksessa: Aarteiden kirja 2: Kerro äiti, Helsinki: WSOY 1956
Hiiri Hopea (Råttan Ta), suom. Eeva-Liisa Manner, teoksessa: Lapsuuden satuaarre, Otava 1987 ISBN 951-1-09754-7 ja Satumaailma 1, toim. Aili Palmén, Otava 1963
Aiheesta muualla

Kuvia tai muita tiedostoja aiheesta Marika Stiernstedt Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Suomi (KANTO)  Yhdysvallat  Ruotsi  Latvia  Japani  Tšekki  Kroatia  Alankomaat  Puola 
Tieteilijät:  CiNii 
Taiteenala:  KulturNav 
Henkilöt:  DDB 
Muut:  IdRef
Store Knutsholstinden

Store Knutsholstinden nähtynä pohjoisesta, Raudhamranilta, Surtningssuen luota.
| --- | --- |
Sijainti:  Opplandin lääni, Norja
Vuoristo:  Skandit
Korkeus merenpinnasta:  2 341 m
Prominenssi:  969  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Store Knutsholstinden on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2 341 metriä.
Kirjallisuutta

Helgesen, Morten & Helgesen, Julia 2013: Norges Fjelltopper over 2000 meter. - Glittertind Forlag AS. Skrautvål. ISBN 978-82-997013-7-2
Kaj Stenvall

Kaj Kristian Stenvall (s. 25. joulukuuta 1951 Tampere) on suomalainen taidemaalari, joka tunnetaan Walt Disneyltä innoituksensa saaneista ankkamaalauksistaan.
Ura

Stenvallien perhe oli kaksikielinen: isänsä kanssa Kaj Stenvall puhui ruotsia ja äitinsä kanssa suomea. Stenvall aloitti koulunkäynnin 1958 Tampereen Svenska Folkskolanissa. Vuonna 1969 hän aloitti vakavammin piirtämisen ja öljyvärimaalauksen. 1960-luvun lopun maalauksissa Stenvall haki synteesiä poptaiteen ja surrealismin välille. Keskikoulua käyneen Stenvallin varhaisissa piirroksissa näkyy hänen silloisten suosikkitaiteilijoidensa Kimmo Kaivannon ja Raimo Kanervan vaikutusta. Hän ihaili myös amerikkalaista poptaidetta ja etenkin Roy Lichtensteinia.
Vuonna 1971 Stenvall kirjoitti ylioppilaaksi Svenska Samskolanista Tampereella. Hän suunnitteli sisustusarkkitehdin opintoja, mutta saatuaan palkinnon kahdessa sarjassa nuorten Suomi–Ruotsi-kulttuurimaaottelussa Göteborgissa hän päätti panostaa kuvataiteeseen. Samana vuonna hän aloitti opinnot Turun Taideyhdistyksen Piirustuskoulussa, jossa hän opiskeli Vieno Orren johdolla.
Stenvall maalasi muun muassa sosialistista realismia henkiviä teoksia, joissa kuvattiin ihmisiä työnsä äärellä. Hän sai Valtion taidepalkinnon 1972. Hän valmistui 1974. Vuosina 1975–1982 Stenvall osallistui moniin yhteisnäyttelyihin ja piti yksityisnäyttelyjä muun muassa Husan Taidesalongissa Tampereella ja Galleria Hörhammerissa Helsingissä. Stenvall piti myös kaksi valokuvanäyttelyä 1980-luvulla.
Vuonna 1989 Stenvall kokeili ensi kertaa sarjakuvan ja perinteisen öljymaalauksen yhdistämistä ja maalasi yhden sarjakuvaruudun Mikki Hiirestä ja Hessu Hoposta mutta siirtyi pian Aku Ankan hahmon pariin.
Hahmot

Ulkopuolisuus ja kapina kuvaavat Stenvallin maalausten henkistä maisemaa. Traditio ja vanhat mestarit ovat Stenvallille tärkeitä, mutta vielä tärkeämpää on löytää yhteys vanhan ja uuden, menneen ja nykyisen välille. Käytännössä se näkyy ristiriitaisten elementtien yhdistelemisenä.
”Ankkamaalauksina” tunnettu vaihe lähti liikkeelle pettymyksestä taide-elämän kiemuroihin ja taiteen rajuun kaupallistumiseen 1980-luvun lopun kuumina kasinovuosina. Kuvataiteen trendien aallonharjalla ratsastivat uusekspressionistit sekä töistään ja omasta henkilöstään kokonaistaideteoksia rakennelleet ”ilmiöt”, mutta Stenvall pysyi uskollisena näkemyksilleen.
Stenvallin vastaus oli liioiteltu latistaminen. Siksi hän valitsi maalauksissaan toistuvaksi symboliksi sarjakuvahahmon, jota Stenvall on kuvannut ”pelkäksi karikatyyriksi, latteuden kaksiulotteiseksi arkkityypiksi”. Kaikkien tuntema ja kaupallisuuden läpitunkemana amerikkalaisen viihdeteollisuuden ikonina Aku Ankan hahmo toi etäisyyttä kuvaan. Ankassa Stenvall näki etsimänsä Troijan hevosen, jonka suojissa olisi mahdollista esittää asioita, joille olisi muuten mahdotonta löytää oikeaa ilmaisua.
Joskus ankkahahmoja on useita ja ne ovat keskellä maalauksen pintaa, joskus hahmosta saadaan vain ohivilahteleva viite.
Ankkasymbolia ei voi Stenvallin 1990-luvun puolivälin jälkeisissä töissä enää edes tulkita länsimaisen pinnallisuuden tai amerikkalaisuuden ilmentymäksi, sillä se on istutettu milloin venäläiseen ikonitaiteeseen tai ikiaikaiseen enkelikuvastoon, milloin itämaiseen traditioon. Ankka on vuosien aikana osoittautunut äärimmäisen joustavaksi työkaluksi.
Kirjailija Leena Lander on määritellyt Stenvallin maailman ”oudoksi yhdistelmäksi klassista perinnettä ja allegorista mielikuvitusta”.lähde?
Myöhempi ura

Taiteilijan suosio nähdään aina eri gallupien yhteydessä. Stenvall oli Suomessa ”Rakkaimmat nykytaiteilijat TOP 20” -kisan kolmannella sijalla sekä ”Keräilijöiden suosikki” -kisassa ensimmäisellä sijalla syyskuussa 2010. Hän ylsi myös Iltasanomien tekemän ”Rakkaimmat taulut 2011” kärkeen. Stenvallin töitä tulee harvoin myyntiin. Niiden hintojen voikin odottaa nousevan.
Stenvall on esittänyt töitään ulkomailla, esimerkiksi vuonna 2007 Firenzessä, Washingtonissa ja vuonna 2009 Oslossa. Vuonna 2010 järjestettiin Juuassa iso Stenvall-näyttely ilmastonmuutoksesta.
Stenvall oli vuonna 2005 mukana Valion "Taidetta maitotölkkeihin" -projektissa. Viineissä nimeltä Pato Amado (punaviini) ja Pato Africano (valkoviini) on myös käytetty kuvituksena Kaj Stenvallin teoksia.
Vuonna 2007 Stenvall maalasi Eppu Normaalin Syvään päähän -levyyn kansikuvan.
Stenvallin teokset innoittivat sisustusalaa erityisesti vuonna 2011.
Keväällä 2014 Stenvall alkoi maalata ankkamaalausten sijaan Vladimir Putin -aiheisia töitä Krimin kriisin inspiroimana. Eräässä teoksessa Venäjän presidentti Vladimir Putin kävelee paidatta Narvajoessa vuonna 2015, ja toisessa hän pysäyttää panssarivaunun paljain käsin.
Suomalaispoliitikot päätyivät Stenvallin töihin vuonna 2016, ja mukana olivat ainakin Timo Soini, Alexander Stubb ja Juha Sipilä. Vuonna 2019 hän innostui maalaamaan töitä Antti Rinteestä.
Stenvallin taide Venäjän hyökättyä Ukrainaan

Venäjän hyökkättyä Ukrainaan helmikuussa 2022 Stenvall alkoi maalata teoksia, jotka käsittelivät Ukrainan sotaa. Hän oli aiemminkin maalannut paljon maailman johtajia ja myös sodan aloittanutta Putinia. Stenvallin ironiset maalaukset ovat herättäneet kansainvälistäkin huomiota. Pelätyn turvallisuusuhan ja mainehaitan takia Stenvallin kesälle 2023 suunniteltu Putin-maalausten näyttely Turun Logomossa peruttiin.
Aiheesta muualla

Kaj Stenvall Kansallisgallerian kokoelmissa
Kaj Stenvallin verkkosivut
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Suomi (KANTO)  Yhdysvallat 
Taiteenala:  RKD Artists 
Henkilöt:  Yle  Uppslagsverket Finland 
Muut:  Europeana  IdRef 
Ankka-aiheinen maalaus Kaikki on auki vuodelta 2008.
Kalevi Nyqvist

Kalevi Nyqvist (6. huhtikuuta 1936 Asikkala – 7. marraskuuta 2018) oli suomalainen viihdemuusikko ja sovittaja, joka oli mukana ainakin 1966 musiikkikappaleen levytyksessä. Nyqvist vaikutti monessa eri yhtyeessä harmonikansoittajana. Kuuluisin oli hänen oman yhtyeensä lisäksi yhtye Tulipunaruusut. Nyqvistin yhtyeen solisteina oli useita iskelmälaulajia.
Ensimmäiset levytyksensä Nyqvist teki Lasse Pihlajamaan kanssa Rytmi-levymerkille vuonna 1954. Kyseessä oli kaksi duettoa, ”Ihanat päivät” -valssi ja ”Huvittelevat hanurit” -polkka. Omia levytyksiä joko soolona tai yhtyeen kanssa Nyqvist levytti vuoteen 1987 mennessä kaikkiaan 72. Nämä olivat enimmäkseen instrumentaaliversioita jo aiemmin useaankin kertaan laulettuna levytetyistä kappaleista. Nyqvist voitti harmonikansoiton Suomen mestaruuden vuonna 1961.
Nyqvist sovitti muun muassa Veikko Lavin kahden, vuosina 1971 ja 1979 ilmestyneiden albumien kappaleet. Hän luonnehti Lavin kappaleiden sovitusta haastavaksi, koska Lavilla ei ollut käsitystä laulujen ”oikeaoppisista” kaavoista ja sanoitustekniikasta. Esimerkiksi Lavin säveltämä ja sanoittama ”Lasijauholaivakeikka” oli Nyqvistin mielestä sovitettavana lähes mahdottoman tuntuinen, mutta lopputuloksena oli yksi Lavin parhaista kappaleista.
Diskografia

Vanhaa tanssimusiikkia (1968)
Tähdet meren yllä (1974)
Kun ilta ehtii (1974)
Tanssiva Suomi (1984)
Kulkurin valssi (1985)
Kultainen nuoruus (1990)
Aiheesta muualla

Kalevi Nyqvistin esitystuotanto Suomen äänitearkistossa (1901–1999)
Kalevi Nyqvistin sävellystuotanto Suomen äänitearkistossa (1901–1999)
Kalevi Nyqvistin sanoitustuotanto Suomen äänitearkistossa (1901–1999)
Kalevi Nyqvistin sovitustuotanto Suomen äänitearkistossa (1901–1999)
Kalevi Nyqvist elonetissä
| --- | --- |
Auktoriteettitunnisteet: Taiteenala :  MusicBrainz
Store Memurutinden

Store Memurutinden
| --- | --- |
Sijainti:  Opplandin lääni, Norja
Vuoristo:  Skandit
Korkeus merenpinnasta:  2 367 m
Prominenssi:  336  m 
Suojelualue:  Jotunheimenin kansallispuisto 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Store Memurutinden on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2 367 metriä.
Kirjallisuutta

Helgesen, Morten & Helgesen, Julia 2013: Norges Fjelltopper over 2000 meter. - Glittertind Forlag AS. Skrautvål. ISBN 978-82-997013-7-2
Sleeps with Butterflies

| ”Sleeps with Butterflies” Tori Amos |
| --- | --- | --- |

Singlen tiedot
 Albumilta: The Beekeeper
 Studio : Martian Engineering (Cornwall, Englanti)
 Julkaistu: 10. tammikuuta 2005
 Formaatti: lataus
 Tekijä(t): Tori Amos
 Tuottaja(t): Tori Amos
 Tyylilaji: alternative, pop
 Kesto: 03.35
 Levy-yhtiö: Epic Records, Sony BMG
Sleeps with Butterflies on yhdysvaltalaisen laulaja-lauluntekijä Tori Amosin kappale vuodelta 2005. Se julkaistiin singlenä albumilta The Beekeeper. Amos on säveltänyt ja tuottanut kappaleen.
Julkaisu ja kaupallinen menetys

”Sleeps with Butterflies” julkaistiin ensimmäisenä radiosinglenä albumilta The Beekeeper 10. tammikuuta 2003. Kappale oli saatavilla digitaalisena latauksena seuraavana päivänä. Singlestä tehtiin radioasemia varten promo-CD, mutta sitä ei julkaistu myyntiin. Kappaleelle kuvattiin musiikkivideo.
”Sleeps with Butterflies” nousi Yhdysvalloissa adult alternative -genren radiosoittolistan sijalle 4. Kappale oli radiosoittolistan ykkösenä Indonesiassa.
Amos julkaisi kappaleesta liveversio toukokuussa 2005 EP:llä iTunes Sessions (Euroopassa nimellä Exclusive Session). EP julkaistiin yksinoikeudella iTunesissa.
Muusikot

Tori Amos – laulu, piano, tuotanto
Mac Aladdin (Mark Hawley) – akustinen kitara, sähkökitara
Jon Evans – basso
Matt Chamberlain – rummut, rytmisoittimet
Mark Hawley – äänitys, miksaus
Marcel van Limbeek – äänitys, miksaus
Adam Spry – äänityksen ja miksauksen assistentti
Jon Astley – masterointi
Listasijoitukset

| Kappale | Korkein sijoitus |
| --- | --- |
 Indonesia (radiosoitto): 1
 Yhdysvallat (Billboard, adult alternative): 4
Aiheesta muualla

Kappaleen musiikkivideo YouTubessa
| n k Tori Amos |
| --- | --- |
 Diskografia  Kappaleet 
Studioalbumit:  Little Earthquakes  Under the Pink  Boys for Pele  From the Choirgirl Hotel  To Venus and Back  Strange Little Girls  Scarlet's Walk  The Beekeeper  American Doll Posse  Abnormally Attracted to Sin  Midwinter Graces  Night of Hunters  Gold Dust  Unrepentant Geraldines  Native Invader  Ocean to Ocean 
Livealbumit:  To Venus and Back  The Original Bootlegs  Legs and Boots  Live at Montreux 1991/1992  From Russia With Love  Diving Deep Live 
Kokoelmat:  Tales of a Librarian  A Piano: The Collection  Little Earthquakes – The B-Sides 
EP:t:  Crucify  Hey Jupiter  Scarlet’s Hidden Treasures  Christmastide 
Singlet:  ”Me and a Gun”  ”Silent All These Years”  ”China”  ”Winter”  ”Crucify”  ”Cornflake Girl”  ”God”  ”Pretty Good Year”  ”Past the Mission”  ”Caught a Lite Sneeze”  ”Talula”  ”Professional Widow”  ”Hey Jupiter”  ”In the Springtime of His Voodoo”  ”Spark”  ”Raspberry Swirl”  ”Jackie’s Strength”  ”Cruel”  ”Bliss”  ”1000 Oceans”  ”Glory of the 80’s”  ”Concertina”  ”Strange Little Girl”  ”A Sorta Fairytale”  ”Taxi Ride”  ”Don’t Make Me Come to Vegas”  ”Sleeps with Butterflies”  ”Big Wheel”  ”Flavor” 
Videojulkaisut:  Little Earthquakes  Live from New York  Complete Videos 1991–1998  Welcome to Sunny Florida  Fade to Red  Live at Montreux 1991/1992 
Muut artikkelit:  Y Kant Tori Read  Y Kant Tori Read (albumi)  Night of Hunters Tour